Švecov AŠ-62

Švecov AŠ-62 (, pirminis (iki 1941 m.) pavadinimas „M-62“, paprastai įvardijamas indeksu Shvetcov ASh-62) – devynių cilindrų oru aušinamas žvaigždinis aviacinis variklis, sukurtas Sovietų Sąjungoje, 1931 m. JAV sukurto variklio „Wright R-1820 Cyclone 9" licencinio varianto tolimesnė evoliucija. Šio variklio licencinė kopija "ASz-62" buvo gaminama Lenkijoje, kita licencinė versija „HS-5“ – Kinijos Liaudies Respublikoje.

 Konstrukcija ir gamyba 
ASh-62 buvo 1931 m. JAV įmonėje „Wright“ sukurto variklio „Wright R-1820 Cyclone“ licencinės kopijos Švecov M-25 tolimesnė evoliucija. Pagrindiniai patobulinimai buvo dviejų greičių turbokompresorius ir efektyvesnė uždegimo sistema. Šios detalės buvo nukopijuotos nuo vėlesnių „Wright“ variklių, sumontuotų SSRS 1936 m. įsigytame keleiviniame lėktuve „Douglas DC-3“. Po modifikacijų variklio galia padidėjo nuo „Cyclone“ išvystytų 775 AG iki 1 000 AG. Pirmas serijinis egzempliorius pagamintas 1937 m.

Po Antrojo pasaulinio karo licencinės šio variklio versijos gamintos Lenkijoje, įmonėje "WSK „PZL-Kalisz“Gruszczyński, Jerzy. W pierwszej lidze dostawców, „Lotnictwo Aviation International“ Nr. 9/2017, p. 34-37 ir Kinijoje.

Skaičiuojama, kad vien SSRS viso buvo pagaminta 40 361 šio variklio egzempliorius. Variklis tapo pagrindu vėliau SSRS sukurtiems varikliams „AŠ-74" su suturumpinta stūmoklio eiga, dėl ko variklis pasižymėjo mažesniu skerspjūviu ir geresne aerodinamika bei dviejų žvaigždių radialiniams varikliams AŠ-82, montuotiems į SSRS gamintus kovinius naikintuvus Lavočkin La-5, Lavočkin La-7, Tupolev Tu-2, keleivinius lainerius Iljušin Il-12 ir Iljušin Il-14.

Lenkijoje varikliai „ASz-62IR“ buvo gaminami įmonėje WSK „PZL-Kalisz“, įsikūrusioje Kališo mieste. Šie varikliai atitinka FAR-33 reikalavimus. Vėliau variklis buvo modifikuotas ir gaminti jo variantai „K9-AA“, „K9-BA“ ir „K9-BB“, išvystantys 1178 AG (860 kW) kilimo galią (nominali galia - 698 kW). Nuo 2015 m. „ASz-62IR-16E“ gaminamas su elektroniniu kuro įpurškimu. Šis modelis galis dirbti didesnėmis apsukomis, išvysto didesnę galią ir leidžia naudoti automobilinį benziną.

Nedaug modifikuotas variantas „M-63“ su iki 7,2:1 padidintu suspaudimo laipsniu išvysto 821 kW (1 100 AG) kilimo galią esant 2 300 aps./min. ir 671 kW (900 AG) galią skrydžio režimu esant 2 200 aps./min. 4500 m. aukštyje.

 Naudojimas 

dešinėje|miniatiūra|ASz-62 sumontuotas į Antonov An-2 (su NACA variklio gaubtu)
 Antonov An-2
 Antonov An-6
 Beriev Be-4
 Lisunov Li-2
 Kharkiv KhAI-5
 Polikarpov I-153
 Polikarpov I-16
 PZL-106 Kruk (kai kurie variantai)
 PZL-Mielec M-18 Dromader
 PZL M-24 Dromader Super (K-9AA)
 Sukhoi Su-2 (prototipas)
 Sukhoi Su-12
 VL Myrsky (vienas prototipas)

 Techniniai duomenys 
miniatiūra|„Švecov“ variklių evoliucinė schema

 Bendrosios charakteristikos 

 Tipas: devynių cilindrų vienaielis žvaigždinis variklis su turbokompresoriumi
 Cilindro skersmuo: 155,5 mm
 Stūmoklio eiga: 174,5 mm
 Darbinis tūris: 29,876 l
 Ilgis: 1 213 mm
 Skermsuo: 1 378 mm
 Sausasis svoris: 560 kg (1,230 lb)

 Komponentai 

 Velenėlis: viršutinis vožtuvų valdymas
 Kompresorius: dviejų greičių centrifuginis kompresorius
 Kuro sistema: karbiuratorinė
 Kuro tipas: 92 RON, 87 (R+M)/2 (AKI) oktanų benzinas
 Aušinimo sistema: aušinama oru

 Galios duomenys 

 Galia:
 746 kW (1 000 AG) esant 2 200 aps./min. (kilimo galia)
 634 kW (850 AG) eant 2 100 aps./min. 4 200 m (13 780 pėdų) aukštyje
 Specifinė galia: 25,03 kW/l
 Suspaudimo laipsnis: 6,4:1
 Specifinės kuro sąnaudos: 469 g/(kW•h)
 Galios ir svorio santykis: 1,3 kW/kg
 Taip pat žiūrėkite 

 Shvetsov M-25
 Warbirds ASz-62 IR
 Išnašos 

 Literatūra 
 Gunston, Bill (1986). World Encyclopedia of Aero Engines. Wellingborough: Patrick Stephens. p. 154.
 ASh-62, Russian Aviation Museum .
 Piston Engines: Poland, Venik’s Aviation.
 Kotelnikov, Vladimir (2005). Russian Piston Aero Engines. Crowood Press Ltd. pp. 119–122.
 Liss, Witold (1966). The Polikarpov I-16 (Aircraft in Profile Number 122). Profile Publications Ltd.
Kategorija:Aviaciniai varikliai